Perheenjäsen näki kaiken - 42-vuotias mies siepattiin kotoaan Pohjanmaalla
Poliisi tutkii: 42-vuotias mies siepattiin kotoaan
Lauantai 21.9.2013 klo 21.37 (päivitetty klo 22.26)
Pohjanmaan poliisilaitos sai lauantaina kello 17 hätäkeskuksen kautta tiedon sieppauksesta.
Rikoskomisario Olli-Pekka Punkari kertoo Iltalehdelle, että sieppauksesta teki ilmoituksen siepatun miehen perheenjäsen, joka oli ollut kotona tapahtumahetkellä.- Tältä perheenjäseneltä poliisi sai hyvät lähtötiedot. Hän näki tapahtumat hyvin.Tilanne laukesi jo kaksi tuntia myöhemmin, kun poliisi tavoitti klo 19 aikaan teossa käytetyn auton. Autosta otettiin kiinni kaksi miestä ja yksi 20-vuotias nainen.Lähes samaan aikaan toinen poliisipartio iski Seinäjoella sijaitsevan yksityisasunnon luo, jonka ulkopuolelta otettiin kiinni vielä yksi teosta epäilty mies. Siepattu mies löydettiin tämän epäillyn seurasta. Poliisin mukaan siepattua ei ollut kahlittu tai muutoinkaan sidottu. Myös hän oli yksityisasunnon ulkopuolella poliisin saapuessa paikalle.- Hän oli järkyttynyt, mutta olosuhteisiin nähden hyvässä kunnossa, Punkari kertoo.Epäillyt eivät tehneet vastarintaa kiinniotettaessa. Poliisin mukaan teosta epäillyt miehet ovat 30-40-vuotiaita. Kaikki epäillyt ovat kotoisin lähiseuduilta Pohjanmaalta ja Etelä-Pohjanmaalta.- Autosta tavoitetut henkilöt ja yksityisasunnon luona ollut mies ovat epäiltyjä yhtä lailla kaikki.Poliisi on yksityiskohdista vielä vaitonainen, mutta kertoo siepatun miehen ja osan epäillyistä olevan tuttuja keskenään. Tapausta tutkitaan törkeänä vapaudenriistona. Siepattu mies pääsi lauantai-iltana takaisin kotiinsa. - Hän on kertonut tapahtumista ja poliisilla on hyvä käsitys tapahtumien kulusta. Seuraavaksi tarvitsee vain kuulustella teosta epäilyjä. Pohjanmaan poliisilaitos jatkaa teon motiivin ja teon yksityiskohtien selvittämistä. JENNA HEINO jenna.heino@Iltalehti.fi - Suomen suurin uutispalveluilmedia.fi